НЧ ”СВЕТЛИНА – 1908 ” ГР. НОВИ ИСКЪР , КВ. КУМАРИЦА

 ОТЧЕТ ЗА 2023 ГОДИНА

1. **БИБЛИОТЕЧНА ДЕЙНОСТ**

 Библиотеката се намира на ул.”Х.Димитър” №34 в квартал Кумарица, град Нови Искър Библиотечното помещение е около 80 кв. м. Библиотеката работи на петдневна работна седмица.

 Фонда на библиотеката наброява 9975 тома библиотечни документии и съхранява местното, книжовно и културно наследство.

 Библиотеката има обособен справочен фонд , който се проверява ежегодно чрез картотеката на справочния фонд. Подържа се литературоведска, систематична и актуална картотека.

Книжният фонд е правилно групиран и разположен на свободен достъп за читателите. В библиотеката има кът по краезнание ,където читателя който се интересува от историята на родния край и проявява някакъв интерес , може да намери описания на събития ,свързани с по-далечната и близка история на квартала.

На постоянна витрина са изложени творбите на местните творци .

Читалището извършва непрекъснато събирателска дейност, която води до обогатяването краеведския фонд на библиотеката .

1. **КУЛТУРНО-МАСОВА РАБОТА**

И през 2023г. ДФГ „Канарчета“ към НЧ „Светлина-1908“ не спряха със своите изяви на местно, регионално, национално и дори международно ниво.

Изявите на ДФГ „Канарчета“ са над 40, както с участие в концертите на район Нови Искър, така и в конкурсите и музикалните фестивали на Българския фолклорен център „Нестия“. Участие в „Бъдност на талантите на България, от което ДФГ „Канарчета“ донесоха за Читалището плакет, дипломи, медали и купа.

През лятото на 2023г. ДФГ „Канарчета“ взеха участие на Международния фолклорен фестивал „Черноморски перли“ в Слънчев бряг, Св. Влас и Несебър, НЧ „Светлина-1908“ получи награди на международно ниво.

Множество общински и районни участия. Към местни събори в с. Чепинци, в с. Негован, в с. Бусманци, в кв. Горна баня, в с. Люлин, област Перник, в с. Петрич, община Златица, в организираните от район Нови Искър „Дни на Искърското дефиле“ и фестивала „Табиет“, в Пенсионерския клуб към НЧ „Светлина-1908“. Съвместни концерти с Радо ШОУ и ДВГ „Наслада“. За това свидетелстват множеството медийни публикации във вестниците „Стандарт“, „Телеграф“ и „Труд“, „Минаха години“, „Софийски вестник“ както и ТВ предавания в телевизиите СКАТ, Българе, Фолклор ТВ и радиопредавания по БНР и радио „Зорана“.

С тази си дейност НЧ „Светлина-1908“ не спира, макар и лошите условия откъм материалната база, да съхранява и разпалва в деца и възрастни българският дух и обичта към фолклора, традициите и културното богатство на района и на Родината.